CELEX: 62012CN0397
Language: hu
Date: 2012-08-28 00:00:00
Title: C-397/12. P. sz. ügy: A Törvényszék (hetedik tanács) T-203/11. sz., Schiocchet kontra Tanács és Bizottság ügyben 2012. június 18-án hozott végzése ellen a Transport Schiocchet — Excursions által 2012. augusztus 28-án benyújtott fellebbezés

27.10.2012   
            
            
               HU
            
            
               Az Európai Unió Hivatalos Lapja
            
            
               C 331/14
            
         
      A Törvényszék (hetedik tanács) T-203/11. sz., Schiocchet kontra Tanács és Bizottság ügyben 2012. június 18-án hozott végzése ellen a Transport Schiocchet — Excursions által 2012. augusztus 28-án benyújtott fellebbezés
      (C-397/12. P. sz. ügy)
      (2012/C 331/22)
      Az eljárás nyelve: francia
      
         Felek
      
      
         Fellebbező: Transports Schiocchet — Excursions (képviselő: E. Deshoulières ügyvéd)
      
         A többi fél az eljárásban: az Európai Unió Tanácsa, Európai Bizottság
      
         A fellebbező kérelmei
      
      
                  —
               
               
                  A Bíróság egészben helyezze hatályon kívül az Európai Unió Törvényszéke által a T-203/11. sz. ügyben 2012. június 18-án hozott, elfogadhatatlanságot megállapító végzést;
               
            
                  —
               
               
                  a Bíróság adjon helyt a fellebbező első fokon előadott kérelmeinek, azaz:
                  
                              —
                           
                           
                              kötelezze egyetemlegesen az Európai Unió Tanácsát és az Európai Bizottságot az SARL Transports Schiocchet — Excursions-t ért 8 372 483 euró összegű kár megtérítésére;
                           
                        
                              —
                           
                           
                              mondja ki, hogy a kártérítésként fizetendő összeget törvényes mértékű kamat terheli a kártérítés iránti előzetes kérelemnek az Európai Bizottsággal való közlése időpontjától;
                           
                        
            
                  —
               
               
                  a Bíróság kötelezze az eljárási szabályzatának 69. cikke alapján az Európai Unió Tanácsát és az Európai Bizottságot a fellebbező költségeinek viselésére.
               
            
         Jogalapok és fontosabb érvek
      
      A fellebbező négy kifogást fogalmazott meg a Törvényszék végzésével kapcsolatban, amellyel a Törvényszék a felperes állítólagos kárának megtérítése iránti kérelmét mint jogilag nyilvánvalóan megalapozatlant elutasította.
      A fellebbező először is azt kifogásolja, hogy a Törvényszék az uniós intézmények által elkövetett hiba súlyosságát értékelte, holott egy magasabb szintű jogi norma valamely uniós intézmény általi megsértése már elegendő az uniós intézmény által elkövetett hiba meghatározásához, továbbá a Törvényszék a kereset elfogadhatóságának vizsgálatakor csak a hiba nyilvánvaló hiányáról határozhat, annak súlyosságáról nem.
      Másrészt a fellebbező hangsúlyozza, hogy a Törvényszék nem adott választ valamennyi érvére. A Törvényszék különösen nem vont le következtetést abból, hogy a 684/92 rendelet (1) nem ír elő szankciót azon tagállamokkal szemben, amelyek az általa létrehozott engedélyezési eljárást nem tartják be.
      Harmadrészt a fellebbező vitatja a Törvényszék azon döntését, amellyel azt állapította meg, hogy a 684/92 rendelettel bevezetetett rendszer keretében megfelelően biztosított a felperes hatékony bírói jogvédelemhez való jogának a védelme.
      Végezetül a fellebbező felrója a Törvényszéknek, hogy határozatában nem állapította meg a Bizottság felróható tétlensége miatti felelősségét. A fellebbező szerint a Bizottság sem a 684/92 rendeletben előírt, nyomon követési jelentés elkészítése iránt nem tett lépéseket, sem a gazdasági szereplők körülményeit nem vette figyelembe, amely az EUMSZ 94: cikk megsértését valósítja meg.
      
         (1)  Az autóbusszal végzett nemzetközi személyszállítás közös szabályairól szóló, 1992. március 16-i 684/92/EGK tanácsi rendelet (HL L 74., 1. o.; magyar nyelvű különkiadás 6. fejezet, 1. kötet, 306. o.).